Byen har fortsatt noen av de fattigste områdene i Wales, som bydelen Caia Park. I 2003 brøt det ut opptøyer der da lokale ungdommer angrep kurdere som de mente fikk urettferdige fordeler. Da politiet ankom ble det kastet brannbomber mot dem. North Wales Police fikk i ettertid svært god omtale for sin håndtering av situasjonen, mens politikere fortsatt er under kritikk fordi mange mener at prosjekter for å bedre forholdene i bydelen ikke har tatt tak i en del grunnleggende fattigdomsproblemer.